เอกสารแนบ 3

1.  รายงานการกำกับดูแลกิจการของคณะกรรมการตรวจสอบ

  (อ้างถึงข้อ 9 การควบคุมภายใน หน้า 73)

2.  ความรับผิดชอบต่อสังคม ชุมชน และสิ่งแวดล้อม

  (อ้างถึงข้อ 3 ลักษณะการประกอบธุรกิจ หน้า 5)

3.1 รายงานการกำกับดูแลกิจการของคณะกรรมการตรวจสอบ ปี 2553

คณะกรรมการตรวจสอบ ปี 2553 ประกอบด้วย กรรมการอิสระ จำนวน 4 ท่าน ได้แก่

นายอมร อัศวานันท์ ประธานกรรมการตรวจสอบ

นางนุชนาถ ธรรมมโนมัย กรรมการตรวจสอบ

พลเอกโกญจนาท จุณณะภาต กรรมการตรวจสอบ (ดำรงตำแหน่ง ไตรมาสที่ 1 )

นายสันติ บางอ้อ กรรมการตรวจสอบ (ดำรงตำแหน่ง ไตรมาสที่ 2, 3, 4 )

คณะกรรมการตรวจสอบ ได้ประชุมคณะกรรมการตรวจสอบ ในปี 2553 ร่วมกับฝ่ายบริหาร
และผู้สอบบัญชีของบริษัท ในวาระการประชุม สำหรับงวดไตรมาสที่ 1 , 2 , 3 , ประจำปี
รวมทั้งสิ้น จำนวน 4 ครั้ง ดังนี้

กรรมการตรวจสอบ เข้าประชุม ( ครั้ง ) วาระประชุม ( แต่ละท่าน ) ปี2553

1. นายอมร อัศวานันท์ 4 / 4 4 วาระ

2. นางนุชนาถ ธรรมมโนมัย 4 / 4 4 วาระ

3. พลเอกโกญจนาท จุณณะภาต 1 / 1 1 วาระ

*4. นายสันติ บางอ้อ 2 / 3 3 วาระ

* นายสันติ บางอ้อ ได้รับการแต่งตั้งให้ดำรงตำแหน่งเป็นกรรมการตรวจสอบ
ตามมติที่ประชุมคณะกรรมการบริษัท ครั้งที่ 2/2553 เมื่อวันที่ 11 พฤษภาคม 2553

งบการเงินประจำงวด ปี 2553 ผู้สอบบัญชีของบริษัท รายงานผลการสอบบัญชี
ที่จัดทำขึ้นตามมาตรฐานการบัญชี และหลักการบัญชีที่รับรองทั่วไป ปฏิบัติตามกฎระเบียบ
และกฎหมายที่เกี่ยวข้องอย่างถูกต้อง เหมาะสม
รายงานของผู้สอบบัญชีแสดงความเห็นแบบไม่มีเงื่อนไข
ซึ่งงบการเงินดังกล่าวได้รับการอนุมัติจากกรรมการของบริษัท เมื่อวันที่ 15 กุมภาพันธ์ 2554

คณะกรรมการตรวจสอบ ทำหน้าที่สอบทานงบการเงิน ปี 2553 สำหรับงวดไตรมาส 1 , 2 ,
3และประจำปี พิจารณาความถูกต้องของงบการเงิน รายการที่อาจมีความขัดแย้งทางผลประโยชน์
บุคคลที่เกี่ยวข้องกัน การปฏิบัติตามกฎระเบียบกฎหมายที่เกี่ยวข้อง
สอบทานระบบการควบคุมภายในของบริษัท
พิจารณาการปฏิบัติงานและระบบงานตามโครงสร้างกิจกรรมของบริษัท โดยประเมินส่วนงานต่างๆ
เพื่อให้เกิดความเชื่อมั่นในระบบการควบคุมภายในของบริษัท รวมถึงพิจารณาการบริหารความเสี่ยง
ประเมินการจัดการความเสี่ยงในด้านต่างๆ ตามแผนการบริหารความเสี่ยง

การประชุมคณะกรรมการตรวจสอบ ในปี 2553
คณะกรรมการตรวจสอบพิจารณาเรื่องตามวาระการประชุม ดังนี้

-   งบการเงิน สำหรับปี 2553 ผ่านการตรวจสอบบัญชีจากผู้สอบบัญชี
    โดยรับรองงบการเงินแสดงความเห็นแบบไม่มีเงื่อนไข
    คณะกรรมการตรวจสอบพิจารณาเห็นชอบต่องบการเงิน
    ซึ่งแสดงผลการดำเนินงานและตัวเลขอย่างถูกต้อง ครบถ้วน ตามหลักการบัญชีที่รับรองทั่วไป
    เปิดเผยข้อมูลอย่างเพียงพอ ปฏิบัติตามข้อกำหนดของตลาดหลักทรัพย์แห่งประเทศไทย
    และกฎหมายที่เกี่ยวข้องอย่างเหมาะสม

-   รายการที่เกี่ยวโยงกัน ไม่พบว่ามีบุคคลใดที่มีส่วนเกี่ยวข้องกัน , กรรมการ ,
    ผู้ถือหุ้นรายใหญ่ร่วมกันได้รับผลประโยชน์จากรายการที่เกี่ยวโยงกัน

-   ระบบการควบคุมภายใน คณะกรรมการตรวจสอบ พิจารณาระบบการควบคุมภายในประจำ ปี
    2553 โดยรายงานผลสรุปงานตรวจสอบภายใน สำหรับแต่ละไตรมาส ( ไตรมาสที่ 1 , 2 ,
    3 , 4 ) เรื่องที่ตรวจสอบจำนวน 34 เรื่อง พิจารณาข้อบกพร่องที่พบจำนวน 8 ข้อ
    เกิดจากกระบวนการปฎิบัติงานที่ผิดพลาด โดยระบบการควบคุมภายในสามารถควบคุม
    ข้อบกพร่องไม่ให้เกิดผลกระทบอย่าง มีสาระสำคัญ

  คณะกรรมการตรวจสอบพิจารณาแนวทางปรับปรุงแก้ไขข้อบกพร่องร่วมกับฝ่ายบริหาร ฝ่ายจัดการ
  เพื่อให้มีระบบการควบคุมภายในที่ดี ผลการตรวจติดตามมีการปรับปรุงแก้ไขอย่างเหมาะสม
  รายงานสรุปผลตรวจสอบภายใน ปี 2553 ไม่พบข้อบกพร่องใดที่เป็นนัยสำคัญ
  ประเมินระบบการควบคุมภายในของบริษัท อยู่ในเกณฑ์ที่พอใช้ แต่ต้องมีการพัฒนาให้ดีขึ้น

-   การบริหารความเสี่ยง คณะกรรมการตรวจสอบ
    พิจารณาการบริหารจัดการความเสี่ยงในด้านต่างๆ
    ซึ่งมีการกำหนดหน้าที่ความรับผิดชอบฝ่ายจัดการบริหารความเสี่ยงอย่างชัดเจน
    ประเมินการจัดการตามแผนบริหารความเสี่ยง
    มีวิธีการปฏิบัติตามมาตรการควบคุมความเสี่ยงที่กำหนดอย่างเหมาะสม
    และเพียงพอในระดับที่ยอมรับได้

-   แผนงานตรวจสอบภายใน และอัตรากำลัง ปี 2554 กำหนดเรื่องที่ตรวจ
    ตามโครงสร้างกิจกรรมของบริษัทจำนวน 8 กิจกรรม ได้แก่ กิจกรรมจัดหา , กิจกรรมผลิต ,
    กิจกรรมบริหารการขาย , กิจกรรมบัญชีและการเงิน , กิจกรรมงานสนับสนุน
    ,การปฏิบัติตามกฎระเบียบต่างๆ , การตรวจติดตาม และประเมินการบริหารความเสี่ยง
    เพื่อให้ครอบคลุมผังโครงสร้างองค์กร สำหรับปี 2554 คณะกรรมการตรวจสอบ
    เสนอให้มีการพิจารณาอัตรากำลังของหน่วยงานตรวจสอบภายใน ตามความเหมาะสม
    สอดคล้องกับแผนงานตรวจสอบภายใน

-   คัดเลือกแต่งตั้งผู้สอบบัญชี และกำหนดค่าตอบแทน ปี 2554
    คณะกรรมการตรวจสอบพิจารณาคัดเลือก นายวิรัช อภิเมธีธำรง เลขทะเบียน 1378 หรือ
    นายชัยกรณ์ อุ่นปิติพงษา เลขทะเบียน 3196 หรือ นายอภิรักษ์ อติอนุวรรตน์ เลขทะเบียน
    5202 แห่งสำนักงานดร.วิรัช แอนด์ แอสโซซิเอทส์ เป็นผู้สอบบัญชีรับอนุญาตของบริษัท
    ค่าตอบแทนปีละ 620,000.00 บาท ในอัตราเดิม เท่ากับปีก่อน โดยแสดงความเห็นชอบ
    นำเสนอต่อคณะกรรมการบริษัท เพื่อขออนุมัติมติที่ประชุมผู้ถือหุ้นต่อไป

  คณะกรรมการตรวจสอบ ปฎิบัติหน้าที่ตามกฎบัตรคณะกรรมการตรวจสอบ
  โดยกำกับดูแลกิจการให้มีกระบวนการปฏิบัติงาน และบริหารงานอย่างโปร่งใส
  มีวิธีการควบคุมภายในที่เพียงพอ เพื่อสะท้อนผลการดำเนินงานได้อย่างถูกต้อง
  สร้างความเชื่อถือองค์กร รวมทั้งสอบทานหน้าที่ผู้ตรวจสอบภายใน
  ให้มีระบบการปฏิบัติงานตรวจสอบภายในที่มีประสิทธิภาพ
  และพัฒนางานตรวจสอบภายในอย่างต่อเนื่อง
  โดยการปฏิบัติงานตรวจสอบภายในสอดคล้องนโยบายบริษัทอย่างเพียงพอ
  เพื่อสนับสนุนให้กระบวนการต่างๆมีประสิทธิภาพยิ่งขึ้น

3.2 ความรับผิดชอบต่อสังคม ชุมชน และสิ่งแวดล้อม

บริษัทยึดมั่นในนโยบายความรับผิดชอบต่อสังคม ชุมชน
และสิ่งแวดล้อมซึ่งได้กำหนดไว้ในพันธกิจของบริษัท
เพื่อให้เป็นหลักปฏิบัติและดำเนินการให้เกิดเป็นรูปธรรม
ติดตามดูแลมุ่งมั่นปฏิบัติอย่างจริงจังและต่อเนื่องเสมอมา
ถือเป็นภารกิจที่ทุกคนในองค์กรมีส่วนร่วมและทำด้วยความสมัครใจ ปลูกจิตสำนึกให้มีการแบ่งปันน้ำใจ
ช่วยเหลือเกื้อกูล แบ่งเบาภาระของสังคม ร่วมสร้างงานให้แก่ผู้ด้อยโอกาส
ประสานประโยชน์อันจะนำมาซึ่งความสุขให้แก่สังคม ชุมชน และรู้รักษ์สิ่งแวดล้อม
และร่วมสร้างสรรค์ให้องค์กรของเราเป็นองค์กรที่มีคุณค่าของสังคม

การดำเนินธุรกิจควบคู่ไปกับการใส่ใจและดูแลรักษาสังคมและสิ่งแวดล้อมภายใต้หลักจริยธรรม
การกำกับดูแลกิจการที่ดี และการนำปรัชญาเศรษฐกิจพอเพียงมาบูรณาการ
เพื่อนำไปสู่การดำเนินธุรกิจที่ประสบความสำเร็จอย่างยั่งยืน

บริษัทดำเนินการทำ CSR อย่างเป็นรูปธรรม
เพื่อมีส่วนร่วมแก้ไขปัญหาของสังคมและมีความรับผิดชอบต่อสังคม
โดยใช้องค์ความรู้และความเชี่ยวชาญที่มีในองค์กร ตอบสนองวิสัยทัศน์ของบริษัท
มีการวางแผนเป็นกระบวนการเน้นการมีส่วนร่วมทั้งจากพนักงานในองค์กร ชุมชนและสังคม
โดยแยกเป็น CSR ในกระบวนการทำงาน และ CSR
ที่เป็นกิจกรรมพิเศษไม่เกี่ยวกับกระบวนการดำเนินงาน พร้อมทั้งได้จัดเก็บข้อมูลต่าง ๆ
เพื่อสร้างให้เป็นกระบวนการและเป็นระบบ ทำให้เกิดผลดีต่อองค์กรและประเทศชาติ

CSR ในกระบวนการทำงาน (CSR In Process) อยู่ในกระบวนการทำงานในทุกวัน เช่น
การบริหารจัดการทรัพยากรและพลังงานเพื่อใช้อย่างเหมาะสมและมีประสิทธิภาพสูงสุด
ศึกษาเทคโนโลยีใหม่ ๆ และนำเชื้อเพลิงทดแทนมาใช้
และมีการพัฒนาเกณฑ์การจัดหาที่เป็นมิตรต่อสิ่งแวดล้อมให้เป็นห่วงโซ่อุปทาน เป็นต้น

CSR ที่เป็นกิจกรรมพิเศษไม่เกี่ยวกับกระบวนการดำเนินงาน (CSR Out Process)
โดยแยกจากการดำเนินธุรกิจที่เป็นกระบวนการหลักของกิจการ
แต่ยังยึดมั่นให้เป็นนโยบายควบคู่ไปกับการดำเนินธุรกิจขององค์กร
โดยการมอบทุนสนับสนุนให้แก่มูลนิธิและองค์กรสาธารณกุศลต่าง ๆ
เพื่อสร้างสรรค์ประโยชน์ให้แก่สังคม ทั้งด้วยทุนทรัพย์ กำลังกาย กำลังใจ กำลังสมอง
ทำให้ผู้รับมีโอกาสที่ดีขึ้นในชีวิตทั้งกายและใจ รวมถึงการสร้างอาชีพ
เพื่อพัฒนาคุณภาพชีวิตของคนในสังคมให้ดีขึ้น
และสร้างความเข้มแข็งให้แก่ชุมชนและสังคมในระยะยาว

ธรรมชาติและสิ่งแวดล้อม

โครงการ “ คืนช้างสู่ธรรมชาติ ”

โครงการที่มีคุณค่าและต่อเนื่องของผลิตภัณฑ์ ARROW สนับสนุน “โครงการคืนช้างสู่ธรรมชาติ”
ตามแนวพระราชดำริของสมเด็จพระนางเจ้าพระบรมราชินีนาถ โดยการจัดจำหน่ายเสื้อคอลเล็คชั่น
“ช่วยช้างกลับบ้าน” ซึ่งได้ช่วยช้างไทยจำนวน 8 เชือกให้กลับคืนสู่ป่าธรรมชาติ ตั้งแต่ปี 2550 –
2552 ตามที่กำหนดไว้แล้ว

ทั้งนี้ห้างสรรพสินค้าโรบินสันได้เล็งเห็นถึงความสำคัญรวมถึงการตอบรับจากผู้บริโภคที่ตระหนักถึงการมีส่วนร่วมรับผิดชอบต่อสังคมและสิ่งแวดล้อม
จึงได้ร่วมจัดดำเนินโครงการต่อไปอีก โดยในปี 2553 ได้ดำเนินการปล่อยช้างอีก 3 เชือก
(เชือกที่ 9 – 11) ดังนี้

+---------+--------------------+-----------------------+--------------+
| ช       | ชื่อช้าง              | สถานที่                 | วันที่          |
| ้างเชือกที่ |                    |                       |              |
+---------+--------------------+-----------------------+--------------+
| 9 และ   | พังจินตรา และ        | เขต                   | 21 เมษายน    |
| 10      | พลายพัทธ์            | รักษาพันธุ์สัตว์ป่าดอยผาเมือง | 2553         |
|         |                    |                       |              |
|         |                    | จังหวัดลำปาง            |              |
+---------+--------------------+-----------------------+--------------+
| 11      | พังดอกรัก            |                       | 17 สิงหาคม    |
|         |                    |                       | 2553         |
+---------+--------------------+-----------------------+--------------+

การขับเคลื่อนสังคม ชุมชน และวัฒนธรรม

กิจกรรมเฉลิมพระเกียรติ

บริษัทได้ร่วมบริจาคทุนทรัพย์ในการสร้างพระพุทธรูป“ พระพุทธมุณีวิมุตติโคตมะจักวารัง”
(พระพุทธรูปปางเปิดโลก) ความสูง 27 เมตร ณ วัดวิมุตติธรรม จังหวัดนครราชสีมา
เพื่อเฉลิมพระเกียรติ พระบาทสมเด็จพระเจ้าอยู่หัว และถวายเป็นพระราชกุศล
เนื่องในโอกาสพระชนม์พรรษา 84 พรรษา จำนวนเงิน 500,000 บาท

บริษัทได้เข้าร่วมกับบริษัท ไอ.ซี.ซี.อินเตอร์เนชั่นแนล ทำบุญตักบาตรพระสงฆ์จำนวน 84 รูป
ในวันที่ 3 ธันวาคม 2553 เพื่อถวายเป็นพระราชกุศลแด่พระบาทสมเด็จพระเจ้าอยู่หัว
เนื่องในโอกาสพระชนม์พรรษา 84 พรรษา

มูลนิธิราชประชานุเคราะห์ ในพระบรมราชูปถัมภ์

ร่วมบริจาคเงินและเวชภัณฑ์ โดยเสด็จพระราชกุศลสมทบทุนมูลนิธิราชประชานุเคราะห์
ในพระบรมราชูปถัมภ์ เป็นจำนวนเงิน 800,000 บาท เพื่อช่วยเหลือผู้ประสบอุทกภัย

มูลนิธิ ดร.เทียม โชควัฒนา

บำเพ็ญประโยชน์แก่ สังคม การศึกษา กองทุนเพื่อศาสนกุศล

ปี 2553 ทุนการศึกษา/จัดสร้าง /บูรณะศาสนสถาน / ศาลาห้องปฏิบัติธรรม ฯลฯ จำนวน
674,000 บาท

ประสบภัยแผ่นดินไหว “ชาวเฮติ”

จากที่ประเทศเฮติได้ประสบภัยพิบัติแผ่นดินไหวในต้นปี 2553
ประชาชนชาวเฮติได้รับความเดือดร้อนจากเหตุการณ์ดังกล่าว บริษัทในกลุ่มสหพัฒน์ได้ร่วมกับมูลนิธิ
ดร.เทียม โชควัฒนา ให้ความช่วยเหลือผ่านทางสำนักนายกรัฐมนตรี ณ ทำเนียบรัฐบาล เมื่อวันที่
25 มกราคม 2553 โดยบริษัทฯ ได้ร่วมสนับสนุนเป็นเครื่องนุ่งห่ม
พร้อมทั้งได้ประชาสัมพันธ์ให้กับพนักงานในองค์กร เพื่อร่วมแบ่งปันน้ำใจช่วยเหลือชาวมนุษยชาติ

ร่วมบริจาคผ่านสำนักนายก

ประสบอุทกภัย

ในปี 2553 หลายจังหวัดในประเทศได้ประสบปัญหาอุทกภัย บริษัทในกลุ่มสหพัฒน์ได้ร่วมกับมูลนิธิ
ดร.เทียม โชควัฒนา ให้ความช่วยเหลือผ่านทางสำนักนายกรัฐมนตรี ณ ทำเนียบรัฐบาล เมื่อวันที่
20 ตุลาคม 2553 โดยบริษัทได้ร่วมสนับสนุนเป็นเครื่องนุ่งห่ม
พร้อมทั้งได้ประชาสัมพันธ์ให้กับพนักงานในองค์กรมีส่วนร่วม

วัดทองบน กรุงเทพฯ / วัดสันหลวง จังหวัดลำพูน / วัดสระดู่ศรัทธาทำ และวัดเกาะแดง
ปราจีนบุรี

ร่วมเป็นเจ้าภาพทอดกฐินผ้าป่าสามัคคีกับเครือสหพัฒน์ และชุมชนในท้องถิ่น เพื่อสร้างพระวิหาร
สร้างกำแพงและซุ้มประตู ศาลาอเนกประสงค์ สร้างเมรุ บูรณะปฏิสังขรณ์วัด

วัดสวนแก้ว นนทบุรี

ร่วมบริจาคสิ่งของอุปโภคให้กับวัดสวนแก้ว

โรงพยาบาลจุฬาลงกรณ์ สภากาชาดไทย

ร่วมบริจาคสนับสนุน “โครงการก่อสร้างอาคารภูมิสิริมังคลานุสรณ์” (เดิม
“โครงการก่อสร้างอาคารรักษาพยาบาลรวมเฉลิมพระเกียรติฯ”)
อาคารศูนย์ความเป็นเลิศทางการแพทย์ โรงพยาบาลจุฬาลงกรณ์ สภากาชาดไทย
บริษัทให้การสนับสนุนเป็นจำนวนเงิน 1,000,000.- บาทต่อเนื่องเป็นปีที่ 2

ศูนย์ประสานงานกิจการพิเศษ กรมราชองครักษ์

บริษัทได้ร่วมบริจาค เสื้อเกราะป้องกันกระสุน ( level II ) รุ่น Concealable จำนวน 60
ตัว เป็นจำนวนเงิน 480,000 บาท
เพื่อใช้ในโครงการอันเนื่องมาจากพระราชดำริสมเด็จพระนางเจ้าฯ พระบรมราชินีนาถ ใน 3
จังหวัดชายแดนภาคใต้

โรงเรียนวัดดอกไม้ กรุงเทพฯ

  สนับสนุนทุนและกิจกรรมเพื่อการศึกษาแก่นักเรียนโรงเรียนวัดดอกไม้ อย่างต่อเนื่อง

สถาบันชีววิทยาศาสตร์โมเลกุล มหาวิทยาลัยมหิดล

ร่วมสนับสนุนทุน เพื่อการบรรยายวิชาการ เรื่อง “สนับเข่าที่ผลิตจากส่วนผสมผงถ่านแมคคา
สำหรับผู้ป่วยที่มีปัญหาข้อเข่าเสื่อม” แก่มหาวิทยาลัยมหิดล จำนวน 50,000 บาท

โรงเรียนเฉลิมพระเกียรติ 48 พรรษา

การดูแลรับผิดชอบต่อสังคมในบริเวณที่ตั้งของโรงงาน บริษัทจะร่วมบริจาคเงินให้แก่
โรงเรียนเฉลิมพระเกียรติ 48 พรรษา ในจังหวัดลำพูน เป็นจำนวนเงิน 200,000 บาท
เพื่อมีส่วนร่วมในการช่วยเหลือเด็กหญิงยากไร้ในถิ่นกันดาร/
เด็กกำพร้าเอดส์และเด็กที่ถูกล่วงละเมิด
ให้ได้รับการศึกษาที่ดีมีคุณภาพเพื่อที่จะได้ไม่เป็นภาระแก่สังคมในอนาคต
รวมถึงการสร้างอาชีพให้แก่ผู้ติดเชื้อเอดส์ ให้มีรายได้เลี้ยงตัวเองและครอบครัว
สามารถดำเนินชีวิตอย่างปกติในสังคม

องค์กรของเราและการส่งเสริมบุคลากรให้มีคุณภาพชีวิตที่ดี

ในปี 2553 บริษัทได้นำแนวความคิดการสร้างความสุขในที่ทำงาน “Happy 8”
ของสำนักงานกองทุนสนับสนุนและสร้างเสริมสุขภาพแห่งชาติ
มาเป็นหลักในการพัฒนาคุณภาพชีวิตของพนักงานและผู้มีส่วนได้เสียอย่างต่อเนื่อง ซึ่งในทุกด้านของ
Happy 8 พนักงานเป็นปัจจัยสำคัญในการมีส่วนร่วมนำพาองค์กรสู่การเป็น Happy Workplace
หรือการสร้างความสุขภายในองค์กรอย่างสมบูรณ์ โดยบริษัทได้ดำเนินการด้านต่าง ๆ ดังนี้

ด้านสุขภาพ (Happy Body)

เพื่อส่งเสริมสุขภาพและเชื่อมความสัมพันธ์ระหว่างพนักงาน ชุมชน และบริษัทในเครือ บริษัทได้

ดำเนินนโยบายและกิจกรรมต่างๆดังนี้

-   การแข่งขันกีฬา อาทิ แชร์บอล แบดมินตั้น วอลเล่ย์บอล ตะกร้อ เป็นต้น

-   การยืดเหยียดกล้ามเนื้อ ในช่วงกลางวันอย่างต่อเนื่องตามโครงการ “ขยับเส้นสาย
    ผ่อนคลายกล้ามเนื้อ” โดยมีนักกายภาพบำบัดเป็นผู้ฝึกสอนท่าทางอย่างถูกต้อง

-   มีศูนย์ออกกำลังกาย โดยจัดเครื่องออกกำลังกายให้พนักงานได้ออกกำลังกาย

-   การตรวจสุขภาพประจำปี ได้แก่ การตรวจมะเร็งเต้านม โดยมูลนิธิถันยรักษ์
    โรงพยาบาลศิริราช และ การตรวจมะเร็งปากมดลูก ร่วมกับโรงพยาบาลบางประกอก 9
    อินเตอร์เนชั่นแนล โดยได้รับการสนับสนุนจาก สำนักงานกองทุนสนับสนุนการสร้างเสริมสุขภาพ
    (สสส)

-   โครงการสร้างเสริมสุขภาพเพิ่มลดความเสี่ยงต่อโรคหัวใจและหลอดเลือดร่วมกับสำนักงานสาธารณสุข
    พื้นที่ 7 บุญมี ปุรุราชรังสรรค์ โดยได้รับการสนับสนุนจากสำนักงานประกันสังคมเขตพื้นที่ 11
    อย่างต่อเนื่อง

ด้านจิตใจ (Happy Heart)

เพื่อเป็นการให้พนักงานมีใจเอื้ออาทรต่อกันและช่วยเหลือผู้ที่ด้อยโอกาสในสังคม
อันเป็นสิ่งที่ช่วยให้สังคมดำเนินอยู่ได้อย่างมีความสงบสุข กิจกรรมต่าง ๆ ดังนี้

-   กิจกรรม “ ซีดีเก่า ช่วย ช. ช้าง” รับบริจาคแผ่นซีดี กว่า2,000 แผ่น
    ไปทำเป็นรั้วกันไม่ให้ช้างป่าเข้าบุกรุกที่ทำกินของชาวบ้าน ร่วมกับอุทยานแห่งชาติกรุยบุรี
    จ.ประจวบคีรีขันธ์

-   กิจกรรม “บัตรเติมเงินช่วยน้อง” รับบริจาคบัตรเติมเงิน บัตรโทรศัพท์
    บัตรคอนเสิร์ตที่ใช้แล้วจำนวนกว่า 1,000 ใบ มอบให้มูลนิธิเพื่อเด็กพิการ

-   กิจกรรม “ธารน้ำใจ PG สู่ชนบท” บริจาคสิ่งของที่จำเป็นมอบให้กับโรงเรียนวัดโบสถ์วรดิษฐ์
    จังหวัดอ่างทอง ต่อเนื่องเป็นปีที่ 7

-   กิจกรรม “บริจาคโลหิต” ให้กับสภากาชาดไทย / เหล่ากาชาดจังหวัด และโรงพยาบาล
    อย่างต่อเนื่อง ส่งผลให้ปี 2553 บริษัทได้รับรางวัล “
    สถานประกอบการที่ให้ความร่วมมือจัดหาผู้บริจาคโลหิตเป็นหมู่คณะ
    เพื่อช่วยเหลือเพื่อนมนุษย์อย่างสม่ำเสมอนานกว่า 5 ปี “ จากสภากาชาดไทย

-   พิธีมอบประกาศเกียรติคุณ และของที่ระลึกให้พนักงานที่ปฏิบัติงานครบ 30 20 และ 10 ปี

-   จัดสวัสดิการช่วยเหลือเพื่อนพนักงานในด้านต่างๆ อาทิ กรณีเจ็บป่วย และประสบภัยต่างๆ

ด้านความเอื้อเฟื้อต่อสังคมและสภาพการทำงานที่ดี (Happy Society)

เพื่อให้พนักงานมีส่วนร่วมในการการบำเพ็ญประโยชน์ต่าง ๆ ของบริษัท ชุมชน และสังคมโดยรอบ
บริษัทได้จัดกิจกรรมต่าง ๆ ดังนี้

-   ส่งเสริมให้พนักงานมีส่วนร่วมในกิจกรรมต่าง ๆ เพื่อลดโลกร้อน ตามโครงการ “ PG Help
    Cool The World” โดยจัดกิจกรรมแจกต้นไม้ให้พนักงานนำกลับไปปลูกที่บ้านตนเอง

  นอกจากนี้ ยังได้ร่วมกับหน่วยงานภาครัฐ และชุมชน
  บริเวณใกล้ที่ตั้งโรงงานปลูกต้นไม้ในโอกาสสำคัญ เช่น วันพ่อแห่งชาติ วันแม่แห่งชาติ
  วันอนุรักษ์สิ่งแวดล้อม

-   กิจกรรม “ PG รู้รักษ์ พิทักษ์ป่าต้นน้ำ ลดโลกร้อน ตามแนวพระราชดำริ ปีที่ 3”
    โดยนำพนักงานที่มีจิตอาสาไปร่วมปลูกต้นไม้ที่อุทยานแห่งชาติปางสีดา จ.สระแก้ว

-   จัดให้มีการ “สุ่มตรวจหาสารเสพติด”
    เป็นประจำอย่างต่อเนื่องและได้รับประกาศนียบัตรโรงงานสีขาวในทุกสาขา

-   ส่งเสริมการจ้างงานคนพิการ เพื่อสร้างโอกาสในการประกอบอาชีพ โดยได้จัดอุปกรณ์
    และสภาพแวดล้อมที่เหมาะสมให้คนพิการได้เข้าร่วมทำงาน โดยไม่กีดกัน ในปี 2553
    ได้รับรางวัล “องค์กรดีเด่นที่สนับสนุนการดำเนินงานด้านคนพิการ”
    จากกระทรวงพัฒนาสังคมและความมั่นคงของมนุษย์

-   กำหนดนโยบายการป้องกัน และบริหารจัดการด้านเอดส์ ตามมาตราฐาน ASO Thailand
    โดยปฏิบัติต่อพนักงานทุกคนอย่างเสมอภาค และเท่าเทียมกันตามหลักมนุษยชน
    และดำเนินการอย่างต่อเนื่อง ในปี 2553
    ได้รับรางวัลและใบรับรองมาตรฐานการบริหารจัดการด้านเอดส์ ASO Thailand ระดับทอง

ด้านการผ่อนคลาย (Happy Relax)

บริษัทได้ให้ความสำคัญและส่งเสริมให้มีกิจกรรม
เพื่อผ่อนคลายความตรึงเครียดกับการปฏิบัติงานและสภาวะจิตใจในการทำงาน
ซึ่งอาจมีผลกระทบต่อประสิทธิภาพในการทำงาน ให้กับพนักงาน ดังนี้

-   กิจกรรม”รถคลายเครียด” ร่วมกับ สำนักอนามัยกรุงเทพมหานคร จัดจิตแพทย์
    และผู้ชำนาญการการด้านการให้คำปรึกษาปัญหาด้านความเครียด
    มาให้คำแนะนำและปรึกษาปัญหาด้านจิต
    กับพนักงานเพื่อลดความตึงเครียดทางจิตใจของพนักงาน

-   จัด“มุมสันทนาการ” ให้พนักงานใช้บริการเวลาพัก
    เพื่อผ่อนคลายความตึงเครียดจากการทำงาน

-   จัดประกวดร้องเพลง ในวาระต่างๆ เช่น วันแม่ วันพ่อ หรือวันแห่งความรัก

ด้านพัฒนาความรู้ พัฒนาตนเอง (Happy Brain)

จากการที่องค์กรกำหนดเป้าหมายการเติบโตทางธุรกิจ
ทรัพยากรบุคลากรเป็นปัจจัยสำคัญที่ต้องพัฒนาควบคู่ไปกับการพัฒนาองค์กร
บริษัทได้ดำเนินกิจกรรมต่างๆดังนี้

-   จัดสวัสดิการห้องสมุดโดยใช้ระบบการจัดตามระบบดิวอี้ (แบ่งเป็น 10 หมวด)
    ซึ่งได้ดำเนินการอย่างต่อเนื่องโดยมีการสลับเปลี่ยนหนังสือทุกๆเดือน
    เพื่อเสริมสร้างความรู้ใหม่ๆ

-   จัดนิทรรศการให้ความรู้ในด้านต่างๆ อาทิ ด้านความปลอดภัย 5 ส. ไคเซ็น ยาเสพติด
    และอนุรักษ์พลังงาน เพื่อให้พนักงานได้รับทราบข้อมูลข่าวสารต่างๆเป็นประจำทุกปี

-   จัดอบรมพนักงานในหลักสูตรต่างๆทั้งภายในและภายนอก
    ตามแผนงานเพื่อพัฒนาทักษะของพนักงานอย่างต่อเนื่องและปฏิบัติตามข้อกำหนดของกฏหมาย

ด้านความสุขสงบและศรัทธาทางศาสนา วัฒนธรรม (Happy Soul)

การสืบสานวัฒนธรรม ประเพณีต่าง ๆ
นับเป็นสิ่งที่ดีต่อสภาวะทางจิตใจและความรักความสามัคคีของพนักงานที่ร่วมปฏิบัติ กิจกรรมต่างๆดังนี้

-   กิจกรรมทำบุญตักบาตรวันขึ้นปีใหม่วันสำคัญๆของบริษัท เช่น วันครบรอบการก่อตั้งบริษัท
    วันสำคัญทางประเพณีต่างๆ

-   กิจกรรมส่งเสริมและอนุรักษ์ประเพณีไทย เช่นวันสงกรานต์ แห่เทียนพรรษา ลอยกระทง
    เป็นต้น

ด้านความมั่นคงในชีวิต ( Happy Money)

บริษัทได้ดำเนินนโยบายและกิจกรรมต่างๆดังนี้

-   สนับสนุนให้พนักงานเป็นสมาชิกกองทุนสำรองเลี้ยงชีพ ซึ่งเป็นสวัสดิการที่บริษัทจัดให้
    ปัจจุบันมีพนักงานที่เป็นสมาชิกของกองทุนฯ ประมาณ 72% ของพนักงานทั้งหมด

-   จัดจำหน่ายสินค้าอุปโภคบริโภคในราคาพิเศษ และ จัดโครงการตลาดนัดชุมชน
    ให้พนักงานนำสินค้าในชุมชนของพนักงานมาจัดจำหน่ายในราคาย่อมเยาว์

-   จัดสวัสดิการโรงอาหารที่ถูกสุขอนามัย และจำหน่ายในราคาพิเศษแก่พนักงาน

-   จัดโครงการงดเหล้า ในช่วงเข้าพรรษา เพื่อลดค่าใช้จ่ายที่ไม่จำเป็น

-   เข้าร่วมโครงการออมเงิน ธกส. และธนาคารออมสิน
    โดยรณรงค์และปลูกฝังให้พนักงานรู้จักการออม และฝึกการทำบัญชีครัวเรือน
    ให้ครอบครัวพนักงาน

ด้านครอบครัว (Happy Family)

ครอบครัวเป็นพื้นฐานของความรักและความอบอุ่น ซึ่งมีผลกับพนักงานในด้านจิตใจ
บริษัทได้จัดกิจกรรมต่าง ๆ ดังนี้

-   กิจกรรมวันพ่อแห่งชาติ เพื่อให้ตระหนักถึงพระคุณของบิดา และแสดงความกตัญญูต่อบิดา

-   กิจกรรมวันแม่แห่งชาติ โดยจำหน่ายต้นมะลิและผลิตภัณฑ์ที่ระลึกวันแม่ของสภาสังคมสงเคราะห์ฯ
    เพื่อแสดงความกตัญญูต่อมารดา

-   กิจกรรมวันครอบครัวและวันผู้สูงอายุ เพื่อได้รับทราบถึงความสำคัญของผู้สูงอายุ และครอบครัว

-   สนับสนุนทุนการศึกษาแก่บุตร ธิดาของพนักงาน ผ่าน มูลนิธิดร.เทียม โชควัฒนา อย่างต่อเนื่อง

ประกาศเกียรติคุณ

-   รางวัลสถานประกอบกิจการดีเด่นด้านแรงงานสัมพันธ์และ สวัสดิการแรงงาน ประจำปี 2553
    โดยกรมสวัสดิการและคุ้มครองแรงงาน กระทรวงแรงงาน โดยได้รับ เป็นปีที่ 3 ติดต่อกัน

-   รางวัลผู้ให้ความร่วมมือและสนับสนุนการจัดงาน
    “โครงการเพิ่มโอกาสการจ้างงานและการประกอบอาชีพคนพิการ” โดยกรมการจัดหางาน
    กระทรวงแรงงาน

-   รางวัลองค์กรดีเด่นที่สนับสนุนการดำเนินการด้านคนพิการ
    จากกระทรวงพัฒนาสังคมและความมั่นคงของมนุษย์

-   รางวัลสถานประกอบการที่ให้ความร่วมมือจัดหาผู้บริจาคโลหิตเป็นหมู่คณะ
    เพื่อช่วยเหลือเพื่อนมนุษย์อย่างสม่ำเสมอนานกว่า 5 ปี จากสภากาชาดไทย

-   ได้รับการรับรองมาตรฐานแรงงานไทย มรท.8001- 2553 ระดับสมบูรณ์ ขั้นริเริ่ม
    จากกรมสวัสดิการและคุ้มครองแรงงาน กระทรวงแรงงาน

-   รางวัลและใบรับรองมาตรฐาน การบริหารจัดการโรคเอดส์ ASO Thailand ระดับทอง
    โดยกรมควบคุมโรค กระทรวงสาธารณสุข

-   เกียรติบัตรและป้ายประกาศโรงงานสีขาวในสถานประกอบกิจการ ปี 2553
    โดยกรมสวัสดิการและคุ้มครองแรงงาน กระทรวงแรงงาน

การบริหารจัดการด้านความปลอดภัย อาชีวอนามัย และสภาพแวดล้อมในการทำงาน

 บริษัทให้ความสำคัญต่อการบริหารจัดการด้านความปลอดภัย อาชีวอนามัยและสภาพแวดล้อมในการทำงานอย่างจริงจังและต่อเนื่อง โดยแบ่งการดำเนินงานหลักเป็น 3 ส่วน คือ ด้านความปลอดภัย อาชีวอนามัยและส่งเสริมสุขภาพ และการจัดการสิ่งแวดล้อม การดำเนินการต่างๆ ได้แก่

การดำเนินงานด้านความปลอดภัย

เน้นการรณรงค์และส่งเสริมพฤติกรรมความปลอดภัยในการทำงาน เช่น การประชุมหน้าแถว (morning talk) การป้องกันอุบัติเหตุนอกงานจากการขับขี่ปลอดภัย โดยเฉพาะในช่วงวันหยุดเทศกาลต่างๆ การตรวจความปลอดภัยระหว่างสาขา จากการป้องกันอุบัติเหตุในการทำงานและนอกงานในเชิงรุกดังกล่าว ทำให้บริษัทได้รับประกาศเกียรติคุณรางวัลระดับเงิน ( ไม่เกิดอุบัติเหตุจากการทำงานถึงขั้นหยุดงานต่อเนื่อง 8,453424 ชั่วโมงการทำงาน) ใน “โครงการรณรงค์ลดสถิติอุบัติเหตุจากการทำงานให้เป็นศูนย์” ประจำปี 2553 เป็นปีที่ 3 ติดต่อกัน

การอบรมให้ความรู้เกี่ยวกับการดับเพลิงขั้นต้นและขั้นรุนแรงให้กับพนักงานใหม่ และทบทวนความรู้ให้กับพนักงานในองค์กรดับเพลิงและหัวหน้างานที่ผ่านการอบรมเกิน 5 ปี การทบทวนวิธีการใช้ชุดดับเพลิง การผจญเพลิงขั้นรุนแรง โดยเจ้าหน้าที่ดับเพลิงในพื้นที่ เพื่อฝึกทักษะให้เกิดความชำนาญและรวดเร็ว ตลอดจนการฝึกซ้อมหนีไฟทั้งแผนกลางวันและแผนกรณีทำงานล่วงเวลา เพื่อเตรียมความพร้อมรับสถานการณ์ฉุกเฉินอยู่เสมอ

การจัดการด้านอาชีวอนามัยและส่งเสริมสุขภาพ

-   การประเมินความเสี่ยงด้านการยศาสตร์ในการทำงาน
    ทุกลักษณะงานเพื่อดำเนินการแก้ไขให้เหมาะสมกับผู้ปฏิบัติงาน เช่น
    การปรับปรุงตำแหน่งการวางคอมพิวเตอร์โน๊ตบุ๊ค
    การจัดหาแผ่นวัสดุช่วยในการกระจายน้ำหนักสำหรับงานที่ต้องยืนทำงานติดต่อกันเป็นเวลานาน
    รวมถึงการจัดให้พนักงานมีเวลาพักผ่อนอย่างเหมาะสม การแนะนำขนาด รูปแบบ
    และความสูงของเก้าอี้ในฝ่ายผลิตให้เหมาะสมและสอดคล้องตามหลักการยศาสตร์
    เพื่อช่วยลดและป้องกันการบาดเจ็บของกล้ามเนื้อจากการทำงาน
    ซึ่งจะส่งผลให้การทำงานเกิดประสิทธิภาพสูงสุด
    ตลอดจนการอบรมและจัดนิทรรศการให้ความรู้เกี่ยวกับโรคที่มีสาเหตุจากการทำงานที่ไม่ถูกต้องตามหลักการยศาสตร์
    เช่น ปวดหลัง นิ้วล็อค เป็นต้น

-   การจัดกิจกรรม “ยืดเหยียดกล้ามเนื้อ” อย่างต่อเนื่อง โดยในปี 2553
    ได้สำรวจลักษณะงานทั้งหมดร่วมกับนักกายภาพบำบัด
    เพื่อประเมินท่าทางการปฏิบัติงานของพนักงานว่ามีโอกาสเกิดการบาดเจ็บของกล้ามเนื้อจากท่าทางการทำงานที่ไม่ถูกต้องหรือไม่
    จากนั้นนักกายภาพบำบัดได้ออกแบบท่ายืดเหยียดกล้ามเนื้อให้มีความเหมาะสมกับลักษณะงาน
    รวมถึงการจัดอบรมให้ความรู้ถึงจุดเน้น ข้อควรระวัง
    และประโยชน์ของการยืดเหยียดกล้ามเนื้อแต่ละท่า และได้ถ่ายทอดไปยังทุกสาขาด้วย

การจัดการสิ่งแวดล้อม 

บริษัทมีนโยบายส่งเสริมให้พนักงานทุกคนมีส่วนร่วมในการลดสภาวะโลกร้อน (Global Warming)
ภายใต้โครงการ PG Help Cool the World ด้วยการเก็บรวบรวมข้อมูลการใช้พลังงาน น้ำมัน
ไฟฟ้า น้ำ การใช้วัตถุดิบต่างๆ และของเสียที่เกิดจากกระบวนการผลิต
ส่งผลให้เกิดการปลดปล่อยก๊าซคาร์บอนไดออกไซด์ (Co₂Emission) ซึ่งเป็นก๊าซเรือนกระจก
(Greenhouse Gas) สาเหตุที่ทำให้เกิดสภาวะโลกร้อน โดยบริษัทได้ดำเนินกิจกรรมต่างๆ
เพื่อลดปริมาณก๊าซคาร์บอนไดออกไซด์โดยใช้หลัก 1A 3R ได้แก่

-   หลีกเลี่ยง (Avoid) การใช้อุปกรณ์ต่างๆ ที่ทำให้สิ้นเปลืองพลังงาน เช่น
    การใช้กล่องพลาสติกขนของแทนกล่องกระดาษ

-   ลดการใช้ทรัพยากรและพลังงาน (Reduce) โดยเฉพาะการใช้ทรัพยากรที่ใช้แล้วหมดไป เช่น
    การปิดไฟทุกครั้งที่ไม่ใช้งานหรือเปิดเฉพาะจุดที่ใช้งาน ถอดปลั๊กเครื่องใช้ไฟฟ้า
    ปิดคอมพิวเตอร์และเครื่องปรับอากาศเมื่อไม่ใช้เป็นเวลานานๆ
    ปฏิเสธการใช้บรรจุภัณฑ์ฟุ่มเฟือย

-   การใช้ทรัพยากรให้คุ้มค่ามากที่สุดด้วยการนำสิ่งของมาใช้ซ้ำ (Reuse) โดยการจัดกิจกรรม
    “5S Help Cool The World”
    เพื่อสร้างความตระหนักและการมีส่วนร่วมของพนักงานในการลดปัญหาภาวะโลกร้อน เช่น
    รณรงค์การใช้กระดาษ 2 หน้า การคัดแยกขยะเพื่อนำกลับไปรีไซเคิล
    การควบคุมการใช้วัสดุสิ้นเปลืองให้มีประสิทธิภาพ การเพิ่มประสิทธิภาพเครื่องปรับอากาศ
    เป็นต้น

-   การนำกลับมาใช้ใหม่ (Recycle)
    เป็นการนำทรัพยากรที่ใช้แล้วกลับมาใช้ใหม่อีกครั้งโดยบริษัทได้จัดการคัดแยกเศษวัสดุประเภทต่างๆ
    เช่น กระดาษสีและกระดาษขาว โลหะ/อโลหะ และกล่องเครื่องดื่ม โดยการจัดกิจกรรม
    “ธนาคารกล่องเครื่องดื่ม” เพื่อรักษาสิ่งแวดล้อม ด้วยการรณรงค์และสนับสนุนการคัดแยก
    จัดเก็บกล่องเครื่องดื่มที่บริโภคแล้วกลับมา รีไซเคิลเป็นแผ่นหลังคาเขียว (Greenroof)
    เพื่อมอบให้กับมูลนิธิอาสาเพื่อนพึ่ง (ภาฯ) ยามยาก สภากาชาดไทย
    เพื่อช่วยเหลือด้านที่อยู่อาศัยแก่ผู้ประสบอุทกภัยหรือผู้ที่ขาดแคลน โดยในปี 2553
    สามารถรวบรวมกล่องเครื่องดื่มผลิตเป็นแผ่นหลังคาเขียวได้ทั้งสิ้น 60 แผ่น
    ซึ่งกล่องเครื่องดื่มที่นำไปรีไซเคิลจะช่วยลดปริมาณก๊าซคาร์บอนไดออกไซด์จากการเผาหรือฝังกลบ
    และช่วยประหยัดพื้นที่ในการจัดเก็บขยะได้ ซึ่งบริษัทฯ จะดำเนินการอย่างต่อเนื่องในปี 2554

จัดกิจกรรมการปลูกต้นไม้ เพื่อนำมาคิดเครดิตการดูดกลับก๊าซคาร์บอนไดออกไซด์ (Co₂ Removal
)
โดยการแจกกล้าไม้ให้กับพนักงานนำกลับไปปลูกที่บ้านและติดตามการเจริญเติบโตของต้นไม้จำนวนทั้งหมด
1,321 ต้นทำให้ลดคาร์บอนไดออกไซด์ลง 916 TonCo₂

จากการดำเนินกิจกรรมต่างๆ ด้านสิ่งแวดล้อมในปี 2553 เทียบกับปี 2552
สามารถลดการปลดปล่อยก๊าซคาร์บอนไดออกไซด์ จำนวน 218 TonCo₂

นอกจากนี้บริษัทได้ตรวจวัดสภาพแวดล้อมในการทำงานอย่างต่อเนื่องเป็นประจำทุกปี ได้แก่
ความร้อน แสงสว่าง เสียง ฝุ่น ความเข้มข้นของสารเคมีในพื้นที่ปฏิบัติงาน
และปริมาณของสารเจือปนในอากาศที่ระบายออกจากโรงงานจากการเผาไหม้เชื้อเพลิงหม้อไอน้ำ
เพื่อเป็นการติดตามเฝ้าระวังและป้องกันการเกิดโรคจากการทำงาน
และลดผลกระทบต่อชุมชนใกล้เคียง

การอนุรักษ์พลังงาน

บริษัทมีนโยบายการอนุรักษ์พลังงานโดยการจัดการใช้พลังงานอย่างมีประสิทธิภาพและประหยัดเพื่อให้ได้ประโยชน์สูงสุด
โดยไม่ทำให้กระบวนการทำงานหรือระบบผลิตมีประสิทธิภาพลดลง
และไม่ทำให้คุณภาพของสินค้าลดลงด้วย รวมทั้งมุ่งมั่นให้เกิดการอนุรักษ์อย่างยั่งยืนด้วยวิธีการ คือ

1. บริหารจัดการการใช้พลังงานไฟฟ้า บริษัทใช้โปรแกรม Energy Management System
ในการตรวจสอบวิเคราะห์การใช้พลังงานไฟฟ้าของทุกๆระบบงาน ทำให้ทราบสภาพการทำงาน
การสูญเสียพลังงานและหาแนวทางการแก้ไขปรับปรุงในการจัดทำสมดุลพลังงาน
ทำให้ระบบงานเกิดการใช้พลังงานอย่างมีประสิทธิภาพ

2. การบำรุงรักษาและการดูแลเบื้องต้น (House Keeping)
กำหนดให้มีวิธีการดูแลรักษาอุปกรณ์เครื่องใช้ต่างๆอย่างถูกต้อง
โดยจัดทำเป็นคู่มือปฏิบัติงานและมีทีมงานตรวจสอบและติดตามการใช้อุปกรณ์ให้ถูกวิธีอย่างสม่ำเสมอ

3. การเปลี่ยนแปลงอุปกรณ์หรือระบบ (Major Change Equipment)
โดยมุ่งเน้นให้มีการปรับเปลี่ยนเครื่องจักร อุปกรณ์ต่างๆให้มีความทันสมัย
ประสิทธิภาพสูงและใช้พลังงานไฟฟ้าต่ำ ได้แก่

- มอเตอร์ธรรมดา เป็น มอเตอร์ประสิทธิภาพสูง

- ปั๊มลมแบบสูบ เป็น ปั๊มลมแบบโรตารี่

- จอคอมพิวเตอร์แบบ CRT เป็นจอ LCD

- ลดจำนวนและขนาดหม้อแปลงไฟฟ้า พร้อมทั้งเปลี่ยนหม้อแปลงที่มีประสิทธิภาพสูงมาใช้

- เปลี่ยนหลอดไฟฟลูออเรสเซนต์จากหลอด T8 ขนาด 36 วัตต์ มาใช้หลอด T5 ขนาด 28 วัตต์
โดยบริษัทเข้าร่วมกับกรมพัฒนาพลังงานทดแทนและอนุรักษ์พลังงาน กระทรวงพลังงาน

4. การใช้พลังงานทดแทน
บริษัทได้มีการนำพลังงานแสงอาทิตย์และพลังงานชีวมวลมาใช้เป็นพลังงานทดแทน
เพื่อช่วยประหยัดพลังงาน ช่วยลดค่าใช้จ่าย
ตั้งอยู่บนพื้นฐานของการพึ่งพาพลังงานจากแหล่งในท้องถิ่นและภายในประเทศ
เป็นการใช้พลังงานอย่างยั่งยืน คือ

-   พลังงานแสงอาทิตย์
    การนำพลังงานแสงอาทิตย์มาใช้โดยกระบวนการเปลี่ยนรูปเป็นพลังงานไฟฟ้าจากการใช้แผงเซลล์แสงอาทิตย์
    และจ่ายกระแสไฟฟ้าให้แสงสว่างในการทำงานของหน่วยงานต่างๆ

-   พลังงานชีวมวล โดยการนำเศษไม้มาใช้เป็นเชื้อเพลิงให้ความร้อนแก่หม้อต้มไอน้ำ
    แทนการใช้น้ำมันเตาเป็นเชื้อเพลิง

5. การสร้างจิตสำนึกเป็นการสร้างจิตสำนึกให้แก่พนักงาน
โดยมุ่งเน้นปรับเปลี่ยนพฤติกรรมให้ใช้พลังงานอย่างประหยัดและมีประสิทธิภาพ เช่น
การฝึกอบรมให้มีความรู้ การศึกษาดูงาน การจัดนิทรรศการประหยัดพลังงาน
โดยเน้นการให้ความรู้ด้านพลังงาน วิธีการประหยัดพลังงานทั้งในสำนักงาน
ครอบครัวและชีวิตประจำวัน

พัฒนาผลิตภัณฑ์เพื่อเป็นมิตรต่อสิ่งแวดล้อม

บันทึกข้อตกลงความร่วมมือ กับ สถาบันพัฒนาอุตสาหกรรมสิ่งทอ

บริษัท ประชาอาภรณ์ จำกัด (มหาชน) ได้ทำบันทึกข้อตกลงความร่วมมือ เรื่อง การดำเนินกิจกรรม
“ การพัฒนาผลิตภัณฑ์สิ่งทอที่เป็นมิตรต่อสิ่งแวดล้อม (Carbon footprint)” ภายใต้โครงการ
“การพัฒนาขีดความสามารถของอุตสาหกรรมสิ่งทอด้วยเครือข่ายการผลิตที่เป็นมิตรต่อสิ่งแวดล้อม
เพื่อรองรับฉลากสิ่งแวดล้อม (Eco-Label) ของสหภาพยุโรป” เมื่อวันที่ 1 กรกฎาคม 2553 ณ
สถาบันพัฒนาสิ่งทอ

คาร์บอนฟุตพริ้นท์ (Carbon footprint) คือ
ปริมาณก๊าซเรือนกระจกที่ปล่อยออกมาจากผลิตภัณฑ์แต่ละหน่วย
ตลอดวัฏจักรชีวิตของผลิตภัณฑ์ตั้งแต่การได้มาซึ่งวัตถุดิบ การผลิต การขนส่ง
การใช้งานและการจัดการซากผลิตภัณฑ์หลังใช้งาน
โดยคำนวณออกมาในรูปของคาร์บอนไดออกไซด์เทียบเท่า(CO₂ Equivalent; CO₂ eq)

วัตถุประสงค์ของโครงการฯ

1.  เพื่อพัฒนาขีดความสามารถของอุตสาหกรรมสิ่งทอ
    ด้วยองค์ความรู้ที่ได้จากการดำเนินการปรับปรุงระบบข้อมูลและการประเมินตนเองในอุตสาหกรรมสิ่งทอ
    เพื่อรองรับฉลากสิ่งแวดล้อมในสหภาพยุโรป และสามารถขยายผลให้กับผู้ประกอบการต่อไป

2.  เพื่อจัดทำโครงการนำร่องการพัฒนาเครือข่ายสายโซ่การผลิตสิ่งทอสู่ตลาดผลิตภัณฑ์สีเขียว
    โดยการสร้างความร่วมมือระหว่างกลุ่มอุตสาหกรรมสิ่งทอและผู้ซื้อต่างประเทศเพื่อรองรับตลาดสหภาพยุโรป

ประโยชน์ที่ได้รับเมื่อเข้าร่วมโครงการฯ

-   ผู้ประกอบการจะได้รับการฝึกอบรมแนวทางการพัฒนาผลิตภัณฑ์ที่เป็นมิตรต่อสิ่งแวดล้อมโดยประยุกต์หลักการประเมินวัฏจักรชีวิตผลิตภัณฑ์
    (LCA)

-   ได้รับการสำรวจและประเมินศักยภาพของโรงงานในการปรับปรุงผลิตภัณฑ์โดยผู้เชี่ยวชาญ

-   ได้รับคำปรึกษาแนะนำในการปรับปรุงโรงงานเพื่อจัดทำข้อมูลการปลดปล่อยคาร์บอนไดออกไซด์ของผลิตภัณฑ์
    สำหรับการจัดทำฉลากคาร์บอนฟุตพริ้นท์ (Carbon footprint)

การกำหนดวัตถุประสงค์ขององค์กร (Objective Setting)

-   เพื่อประเมินปริมาณการปล่อยก๊าซเรือนกระจกและหาวิธีการลดปริมาณของคาร์บอนฟุตพริ้นท์

-   เพื่อแสดงข้อมูลคาร์บอนฟุตพริ้นท์ให้กับลูกค้าธุรกิจหรือผู้บริโภคขั้นสุดท้ายได้มีส่วนร่วม

การกำหนดระบบผลิตภัณฑ์ (Product System)

บริษัทได้เข้าร่วมโครงการฯ โดยเข้าสู่ระบบ Business to Customer (B2C)
เป็นการประเมินการปล่อยก๊าซเรือนกระจกตลอดวัฏจักรชีวิตผลิตภัณฑ์
ซึ่งครอบคลุมตั้งแต่กระบวนการได้มาซึ่งวัตถุดิบ กระบวนการผลิต การใช้งานและกำจัดซากผลิตภัณฑ์

การเริ่มบังคับใช้และสิ้นสุดความผูกผันตามบันทึกข้อตกลง

มีผลตั้งแต่วันที่ได้ลงนามในบันทึกข้องตกลง จนถึงวันที่ 31 มีนาคม 2554
หรือจนถึงระยะเวลาสิ้นสุดโครงการฯ แล้วแต่เวลาใดจะถึงก่อน

เป็นมิตรต่อสิ่งแวดล้อม

บริษัทตระหนักถึงความสำคัญในการดำเนินธุรกิจที่ต้องคำนึงถึงความรับผิดชอบต่อสังคม ชุมชน
และสิ่งแวดล้อมอย่างต่อเนื่องมาโดยตลอด
บริษัทมุ่งมั่นที่จะผลิตสินค้าให้เป็นตัวผลักดันที่สำคัญในการมีส่วนร่วมรักษาสิ่งแวดล้อมและสร้างคุณภาพชีวิตที่ดีขึ้น
และร่วมสร้างให้ผู้บริโภคเกิดความตระหนักในการรับผิดชอบต่อสิ่งแวดล้อม
บริษัทจึงมั่นใจว่าลูกค้าหรือผู้บริโภคขั้นสุดท้ายให้ความสำคัญและระมัดระวังในการเลือกใช้ผลิตภัณฑ์เพื่อลดผลกระทบต่อสิ่งแวดล้อม

โดยในปี 2553 บริษัทได้นำผลิตภัณฑ์เสื้อยืดโปโล Cotton 100 % สีขาว
ภายใต้เครื่องหมายการค้าสากล “Arrow” สัญญลักษณ์ “ช้าง” เข้าร่วมโครงการฯ ดังกล่าว
ซึ่งจะแล้วเสร็จในไตรมาส 1 ของปี 2554 ทั้งนี้บริษัทฯ
และฝ่ายการตลาดได้ร่วมกันจัดทำกิจกรรมทางการตลาดที่คำนึงถึงการมีส่วนร่วมลดผลกระทบต่อสิ่งแวดล้อม
และการช่วยเหลือสังคมให้ดีขึ้นอย่างต่อเนื่องมาโดยตลอด
และบริษัทพร้อมมุ่งมั่นพัฒนาธุรกิจอย่างยั่งยืนไปกับสิ่งแวดล้อมและสังคมตลอดไป